Woody Guthrie

Woody Guthrie (Okemah, 14 de julhet de 1912 – Nòva York, 3 d'octobre de 1967) foguèt un cantaire e musician folk nòrd-american, que compausèt mantuns centenats de cançons politicas, tradicionalas o enfantinas, baladas e òbras improvisadas. Se produsiá sovent amb l'eslogan This Machine Kills Fascists (Aquela maquina tua los faissistas), pegat sus sa guitarra. Sa cançon pus famosa es This Land Is Your Land. D'unas de sas cançons enregistradas son archivadas a la librariá de Congrès dels Estats Units.
Fòrça engatjat e compromés politicament, jamai cambièt pas lo sieu biais de pensar e d'obrar, fidèl a las siás idèas e las siás causidas, tostemps. Dins sas òbras cantèt mai que mai de contes de marginals, rebèls e deseretats. 

D'èime anarquista, Woody Guthrie publiquèt en 26 ans de carrièra, de 1930 a 1956, 16 albums, sempre fasent mai cas de la qualitat que non pas de la quantitat.

Guthrie moriguèt pro jove quand aviá pas que 55 ans per encausa de las complicacions causadas per la malautiá d'Huntington, un desòrdre neurologic progressiu d'origina genetica. Del temps de sos darrièrs ans de vida, malgrat l'enfermetat, Guthrie faguèt de figura de proa dins lo movement de musica folk, e serviguèt d'inspiracion a tota una generacion de joves musicians de folk, e aguèt de relacions de mentòr per d'artistas coma Ramblin' Jack Elliott, Bob Dylan o Bruce Springsteen.

 Discografia 
 Dust Bowl Ballads (1940)
 Struggle: Documentary No. 1 (1941)
 Bound for Glory (1958)
 Songs to Grow On, Vol. One – Nursery Days (1958)
 Woody Guthrie Sings Folk Songs (1962)
 This Land Is your Land (1967)
 In Memoriam (1968)
 Original Recordings Made by Woody Guthrie 1940–1946 (1977)
 Poor Boy (1981)
 Songs to Grow On for Mother and Child (1991)
 Ballads of Sacco & Vanzetti (1996)
 The Live Wire: Woody Guthrie in Performance 1949 (2007)

Guthrie
Guthrie
Categoria:Naissença en Oklahoma
Guthrie
Guthrie